ΔΕΛΤΙΟ ΤΥΠΟΥ

Δευτέρα, 14 Ιουνίου 2021

**Εθνική Εβδομάδα Εξυπηρέτησης Πελατών:**

**Στην Εξυπηρέτηση συνεχίζουμε… ΜΑΖΙ & ΤΟ 2021!**

*Το ΕΙΕΠ γιορτάζει την Εξυπηρέτηση 4 – 9 Οκτωβρίου με δράσεις για όλους!*

**Από τις** **4 έως τις 9 Οκτωβρίου 2021**, το **Ελληνικό Ινστιτούτο Εξυπηρέτησης Πελάτων (ΕΙΕΠ)** καλεί όλα τα μέλη του να συμμετέχουν στον εορτασμό της **Εθνικής Εβδομάδας Εξυπηρέτησης Πελατών.** Μια γιορτή για την Εξυπηρέτηση που **κατάφερε να γίνει θεσμός** για ολόκληρη την επιχειρηματική κοινότητα και **αποτελεί ορόσημο** **για την εσωτερική και εξωτερική εταιρική ανάπτυξη κάθε οργανισμού.**

**Η Εθνική Εβδομάδα Εξυπηρέτησης Πελατών** είναι μια **Παγκόσμια γιορτή.** Γιορτάζεται σε πάνω από **60** χώρες σε όλο τον κόσμο. Το 2008 το **Ελληνικό Ινστιτούτο Εξυπηρέτησης Πελάτων (ΕΙΕΠ)**, εισήγαγε για πρώτη φορά στην Ελλάδα το συγκεκριμένο θεσμό, με στόχο την ανάδειξη του ζωτικού ρόλου της Εξυπηρέτησης Πελατών, αλλά και την επιβράβευση των ανθρώπων που εργάζονται καθημερινά για την εξυπηρέτηση και την υποστήριξη του πελάτη.

**Κάθε** **1η** **ολόκληρη εβδομάδα του Οκτώβρη**, το **Ελληνικό Ινστιτούτο Εξυπηρέτησης Πελάτων (ΕΙΕΠ),** πιστό στο όραμά του, καλεί τις εταιρείες-μέλη του να συμμετέχουν δωρεάν σε μια «γιορτή» για την αξία της Εξυπηρέτησης, ενδυναμώνοντας τόσο τις σχέσεις με τους πελάτες τους αλλά ακόμη περισσότερο με τους συνεργάτες τους, που εργάζονται καθημερινά προσφέροντας τις υπηρεσίες τους για **μια μοναδική «εμπειρία πελάτη».**

**Με σύνθημα «Στην Εξυπηρέτηση συνεχίζουμε ΜΑΖΙ»,** η Εθνική Εβδομάδα Εξυπηρέτησης Πελατών, δίνει δυναμικά το παρών και φέτος **αναδεικνύοντας όχι μόνο την ποιότητα των παρεχόμενων υπηρεσιών που προσφέρονται από τις εταιρείες αλλά και τον ανθρωποκεντρικό τους χαρακτήρα.**

Εάν επιθυμείτε και εσείς να αναδείξετε τον ανθρωποκεντρικό σας χαρακτήρα και την εταιρική σας κουλτούρα, τότε σας περιμένουμε **να γιορτάσουμε ΜΑΖΙ!**

**Για να δηλώσετε συμμετοχή** και να ενημερωθείτε για τις φετινές δράσεις και τις συμμετέχουσες εταιρείες της Εθνικής Εβδομάδας Εξυπηρέτησης Πελατών μπορείτε να επισκεφτείτε το [www.csweek.gr](http://www.csweek.gr) και τα Social Media του Ελληνικού Ινστιτούτου Εξυπηρέτησης Πελατών ([Facebook](https://www.facebook.com/eiepCX/), [LinkedIn](https://www.linkedin.com/in/%CE%B5%CE%BB%CE%BB%CE%B7%CE%BD%CE%B9%CE%BA%CE%BF-%CE%B9%CE%BD%CF%83%CF%84%CE%B9%CF%84%CE%BF%CF%85%CF%84%CE%BF-%CE%B5%CE%BE%CF%85%CF%80%CE%B7%CF%81%CE%B5%CF%84%CE%B7%CF%83%CE%B7%CF%82-%CF%80%CE%B5%CE%BB%CE%B1%CF%84%CF%89%CE%BD-44a8a71/)).

*Χορηγοί Επικοινωνίας 2021:* ***BOUSSIAS,******HR Newsletter, MARKETING Week, GLOBAL SUSTAIN, NOTICE Content and Services, BnB Daily, FnB Daily, TOTAL BUSINESS, Say Yes to the Press, ΕΠΙΧΕΙΡΩ***

**ΕΛΛΗΝΙΚΟ ΙΝΣΤΙΤΟΥΤΟ ΕΞΥΠΗΡΕΤΗΣΗΣ ΠΕΛΑΤΩΝ (Ε.Ι.Ε.Π.)**

**Για περισσότερες πληροφορίες, παρακαλούμε επικοινωνήστε:**

**Μαρία Καραδελή, Training Coordinator & P.R., Ελληνικό Ινστιτούτο Εξυπηρέτησης Πελατών, τ. 2106686370| e-mail:** **maria.karadeli@customerservice.gr**

**Λίγα λόγια για το Ελληνικό Ινστιτούτο Εξυπηρέτησης Πελατών:**

Το Ελληνικό Ινστιτούτο Εξυπηρέτησης Πελατών (ΕΙΕΠ) είναι ένας μη κερδοσκοπικός οργανισμός, ο οποίος ιδρύθηκε το 2004 με την υποστήριξη πολυεθνικών, μεγάλων Ελληνικών εταιρειών και επιστημονικών φορέων που λειτουργούν στην Ελλάδα. Σήμερα, 128 εταιρείες είναι μέλη του Ινστιτούτου. Κοινή πεποίθηση των ιδρυτικών μελών του Ινστιτούτου ήταν η αναγνώριση της ανάγκης να αναβαθμιστεί και να υποστηριχθεί ο ρόλος όσων, άμεσα ή έμμεσα, έρχονται σε επαφή με τον πελάτη. Ακόμη, στόχος του ΕΙΕΠ είναι η δημιουργία ενός επιχειρηματικού πλαισίου που θα υποστηρίζει τις ατομικές δεξιότητες στην εξυπηρέτηση πελατών και θα αναγνωρίζει όσους τις εφαρμόζουν με επιτυχία. Το ΕΙΕΠ μέσω των μελών του, ο αριθμός των οποίων αυξάνεται ταχύτατα, απευθύνεται στον "εξυπηρετούμενο" πελάτη, πολίτη, άνθρωπο, με στόχο τη συνεχή βελτίωση της εξυπηρέτησής του.